55. ΑΠΟΦΑΣΙΣ ΣΥΜΒΟΥΛΙΟΥ ΕΞΩΤΕΡΙΚΟΥ ΕΜΠΟΡΙΟΥ Αριθ. 55910 της 19 Νοεμ./8 Δεκ. 1959 Περί καθορισμού ορίων ποσών συναλλάγματος επί προμηθειών εξωτερικού πραγματοποιουμένων παρά του Δημοσίου, Ν.Π.Δ.Δ. κλπ. Έχοντες υπ’ όψει τας διατάξεις του Ν.Δ. 3982/17.9.59 «περί κυρώσεως της υπ’ αριθ. 163/23.1.58 πράξεως του Υπουργικού Συμβουλίου αποφασίζομεν: Ι.Προκειμένου περί προμηθειών ειδών Αλλοδαπής προελεύσεως είτε δι’ εισαγωγής εκ του εξωτερικού είτε δι’ αγοράς εν τω εσωτερικώ και διενεργουμένων απ’ ευθείας ή δια λογαριασμόν των εν άρθρ. 1 παρ. 1 του ανωτέρω Ν.Δ/τος μνημονευομένων υπηρεσιών, οργανισμών κλπ., δεν απαιτείται η κατά το άρθρον τούτο προηγουμένη έγκρισις του Υπουργού Εμπορίου, εφ’ όσον η αξία των υπό προμήθειαν ειδών δεν υπερβαίνει το ποσόν των δολλαρίων 5.000 C.I.F. Η κατά το ανωτέρω Ν.Δ/μα έγκρισις του Υπουργού Εμπορίου είναι οπωσδήποτε αναγκαία επί τμηματικών προμηθειών είδους τινός έστω και αν αι τμηματικαί αύται προμήθειαι είναι μικροτέρας των δολλαρίων 5.000 η συνολική όμως αξία της προμηθείας υπερβαίνει το ποσόν τούτο. Η παρούσα δεν έχει εφαρμογήν επί προμηθειών διενεργουμένων παρά των Κ.Τ.Ε.Λ. οι μέτοχοι των οποίων, ή οι παρ’ αυτοίς λειτουργούντες Συνεταιρισμοί Ιδιοκτητών Λεωφορείων υποχρεούνται εις την λήψιν εγκρίσεως του Υπουργού Εμπορίου ανεξαρτήτως της αξίας της πραγματοποιουμένης προμηθείας του αυτοκινήτου. ΙΙ.Δύναται ο Υπουργός του Εμπορίου, άνευ προηγουμένης αποφάσεως ημών να εγκρίνη, εις ας περιπτώσεις κρίνει τούτο σκόπιμον, την δι’ απ’ ευθείας αγοράς προμήθειαν ειδών αξίας μέχρι δολλαρίων 50.000. Πάσα προηγουμένη σχετική ημετέρα απόφασις καταργείται. Η παρούσα, ης η ισχύς άρχεται από σήμερον δημοσιευθήτω δια της Εφημερίδος της Κυβερνήσεως. 